आरोपी आफताब का नार्को टेस्ट दिखाने में दिलचस्पी क्यों, इस केस में खास क्या
Shraddha Walkar Murder Case; Follow Shraddha Aftab Ameen Poonawala, Delhi Chhatarpur Crime News On Dainik Bhaskar  श्रद्धा मर्डर केस के आरोपी आफताब के नार्को टेस्ट रिपोर्ट के टेलीकास्ट पर कोर्ट ने रोक लगा दी थी। इसके बाद एक न्यूज चैनल ने इस आदेश को रद्द करने की याचिका दायर की थी।
श्रद्धा मर्डर केस के आरोपी आफताब के नार्को टेस्ट रिपोर्ट के टेलीकास्ट पर कोर्ट ने रोक लगा दी थी। इसके बाद एक न्यूज चैनल ने इस आदेश को रद्द करने की याचिका दायर की। दिल्ली हाईकोर्ट ने बुधवार को सुनवाई मामले की सुनवाई की। जस्टिस रजनीश भटनागर ने न्यूज चैनल से पूछा कि आफताब का नार्को टेस्ट दिखाने में चैनल इतनी दिलचस्पी क्यों दिखा रहा है? कोर्ट ने आगे कहा कि देश में हर दिन लगभग 20 मर्डर होते हैं। फिर इस मामले में ऐसा क्या खास है?
हाईकोर्ट ने चैनल से कई सवाल किए, कहा- 3 अगस्त को जवाब दीजिएगा
दिल्ली हाईकोर्ट ने चैनल से पूछा कि क्या निर्भया कांड को लेकर भी सभी रिपोर्ट्स टीवी चैनलों पर दिखाए गए थे? या फिर अतीक अहमद हत्याकांड से जुड़े सारे रिपोर्ट्स आप चैनल में दिखाएंगे? कोर्ट ने चैनल के वकील से इन सभी सवालों के जवाब देने को कहा है। मामले में अब अगली सुनवाई 3 अगस्त को होगी।
अब सिलसिलेवार पढ़िए श्रद्धा मर्डर केस का पूरा मामला...
आफताब पर मर्डर और सबूत मिटाने का आरोप तय 
श्रद्धा वालकर मर्डर केस में आरोपी आफताब अमीन पूनावाला के खिलाफ दिल्ली की साकेत कोर्ट ने हत्या और सबूत मिटाने के आरोप तय किए हैं। एडिशनल सेशन जज मनीष खुराना कक्कड़ ने मंगलवार को कहा कि आरोपी के खिलाफ IPC की धारा 302 (मर्डर) और 201 (अपराध के सबूत मिटाने) के तहत मामला बनता है।
24 जनवरी को पुलिस ने इस मामले में आफताब के खिलाफ 6,629 पन्नों की चार्जशीट दाखिल की थी। कोर्ट ने कहा कि दिल्ली पुलिस ने पर्याप्त सबूत पेश किए हैं, इसलिए आफताब पर मर्डर और सबूत मिटाने का केस बनता है। इस पर आफताब के वकील ने कहा कि वह मुकदमे का सामना करने के लिए तैयार है।
दरअसल, नियम के तहत कोर्ट से आरोप तय होते ही आरोपी के पास दो विकल्प होते हैं। पहला- आरोप स्वीकार करने पर कोर्ट फौरन सजा सुनाती है। दूसरा- मुकदमे का सामना करना। आफताब ने आरोपों को नकार दिया और मुकदमे का सामना करने का विकल्प चुना। इसके बाद कोर्ट ने कहा कि मामले की अगली सुनवाई 1 जून को होगी।
18 मई 2022 को मर्डर, शरीर के 35 टुकड़े कर फ्रिज में रखे थे
आफताब पर आरोप है कि उसने 18 मई 2022 में अपनी लिव इन पार्टनर श्रद्धा वालकर की गला घोंटकर हत्या की। बाद में उसके शरीर के 35 टुकड़े कर फ्रिज में रखे। फिर उन्हें जंगल में फेंक दिया। दिल्ली पुलिस ने 12 नवंबर 2022 को उसे गिरफ्तार किया था। 24 जनवरी को पुलिस ने इस मामले में आफताब के खिलाफ 6,629 पन्नों की चार्जशीट दाखिल की थी।
जांच के दौरान दिल्ली पुलिस ने आफताब का नार्को और पॉलीग्राफ टेस्ट किया था, जिसमें उसने श्रद्धा की हत्या करने की बात स्वीकार की थी। मामले में पुलिस ने 150 से ज्यादा गवाहों के बयान दर्ज किए। पुलिस ने आफताब का वाइस सैंपल भी रिकॉर्ड किया था, फिलहाल मामला कोर्ट में है।
18 मई से पहले ही मारने का मन बना लिया था
सूत्रों के मुताबिक, आफताब ने पुलिस के सामने कबूला कि मर्डर वाले दिन यानी 18 मई से एक हफ्ते पहले ही आफताब ने श्रद्धा को मारने का मन बना लिया था। उस दिन भी श्रद्धा और आफताब का झगड़ा हुआ था। उसने कहा था, 'मैंने 11 मई को ही उसे मारने की ठान ली थी कि वह अचानक से इमोशनल हो गई और रोने लगी। इसलिए मैंने तय किया कि अब इसे किसी और दिन मारूंगा।'
श्रद्धा का इंस्टाग्राम अकाउंट अपडेट रखता था आफताब
न्यूज एजेंसी से बातचीत में एक पुलिस अफसर ने कहा- आफताब ने पूछताछ में बताया कि वो वेब सीरीज और खासतौर पर क्राइम शोज देखने का आदी था। इन्हीं को देखकर उसने श्रद्धा के बॉडी पार्ट्स को फ्रिज में रखने का तरीका सीखा। इतना ही नहीं इन्हीं सीरीज और शोज के जरिए उसने यह भी सीखा कि कैसे श्रद्धा को फैमिली और फ्रेंड्स की नजरों में जिंदा दिखाया जाए। इसके लिए वो श्रद्धा के इंस्टाग्राम प्रोफाइल और अकाउंट को अपडेट रखने के लिए उस पर पोस्ट करता रहता था। इसमें किसी ने उसकी मदद नहीं की थी।
पिता को नहीं पता था कि बेटी कहां है...
न्यूज एजेंसी से बातचीत में श्रद्धा के पिता विकास ने कहा- मेरी उससे आखिरी बार 2021 में हुई थी। तब मैंने उससे पूछा था कि तुम्हारा लिव इन पार्टनर कैसा है। उसने ज्यादा कुछ नहीं बताया था। मुझे तो यह भी नहीं पता था कि वो दिल्ली शिफ्ट हो गई है। उसकी एक दोस्त ने बताया कि श्रद्धा बंगलुरु में नहीं, बल्कि दिल्ली में है। आफताब को सबूत मिटाने के लिए बहुत वक्त मिल गया।
श्रद्धा मर्डर केस से जुड़ी अन्य खबरें पढ़ें...
आफताब ने कत्ल से पहले दृश्यम देखी थी, पार्ट-2 का इंतजार कर रहा था
पुलिस सूत्रों के मुताबिक, आफताब ने माना है कि उसने श्रद्धा के कत्ल से पहले बॉलीवुड फिल्म दृश्यम देखी थी, उसे पार्ट-2 का भी इंतजार था। FSL सूत्रों के मुताबिक, दृश्यम देखकर ही वो मर्डर के बाद एक कहानी गढ़ने की फिराक में था। पूरी खबर पढ़ें ...
श्रद्धा का कटा हुआ सिर रोज देखता था आफताब:जिस रूम में लाश के टुकड़े रखे, वहीं सोता था
पुलिस सूत्रों के मुताबिक, आफताब ने जिस कमरे में श्रद्धा की डेड बॉडी के टुकड़े फ्रिज में रखे थे, वह उसी कमरे में लगातार 18 दिन सोता रहा। इतना ही नहीं वह रोज फ्रिज खोलकर श्रद्धा के कटे हुए सिर को भी देखता था। एक डॉक्टर अनिल कुमार का दावा है कि आफताब मई में सुबह के समय उनके क्लिनिक आया था। उसका हाथ कटा हुआ था और खून भी निकल रहा था। पूरी खबर पढ़ें... 
'पापा मैं 25 की हूं, फैसले खुद ले सकती हूं' जब श्रद्धा घर छोड़कर चली गई थी
श्रद्धा के पिता विकास मदन वॉकर बताते हैं- श्रद्धा ने अपनी मां से 2019 में कहा था कि वह आफताब के साथ लिव-इन रिलेशनशिप में है। हमने इसका विरोध किया था। तब श्रद्धा नाराज हो गई। उसने कहा कि मैं 25 साल की हो गई हूं। मुझे अपने फैसले लेने का पूरा हक है। मैं आज से आपकी बेटी नहीं। मेरी पत्नी ने काफी मिन्नतें कीं, मगर वह आफताब के साथ चली गई। पढ़ें पूरी खबर...